Edukiak

# Erlazioak

Bi taularen arteko erlazio bat definitzeko eta editatzeko aukera ematen du.

Komando hau erabiltzeko...

Datu-baseen fitxategi-leihoan, aukeratu Tresnak - Erlazioak.

Eguneratzeko eta ezabatzeko aukerak erabilgarri egongo dira, baldin eta datu-baseak onartzen baditu.

## Parte hartzen duten taulak

Erlazionatutako bi taulak hemen zerrendatuko dira. Erlazio berria sortzen bada, taula bat hautatu daiteke elkarrizketa-koadroaren goiko konbinazio-koadro bakoitzetik.

Erlazioak elkarrizketa-koadroa lehendik dagoen erlazio batentzat irekitzen bada 'Erlazioa' leihoko lotura-marran bi aldiz klik eginez, erlazio horretako taulak ezingo dira hor aldatu.

## Gako-eremuak

Erlazioaren gako-eremuak definitzen ditu.

Estekarentzat hautatutako taulen izenak hemen agertzen dira zutabe-izen gisa. Eremu batean klik egiten bada, gezi-botoiak erabil ahal izango dira taulako eremu bat hautatzeko. Erlazio bakoitza errenkada batean idazten da.

## Eguneratze-aukerak

Lehen mailako gako baten eremuan aldaketak egindakoan eragina izaten duten aukerak hautatu daitezke hemen.

### Ekintzarik ez

Lehen mailako gako bati egindako aldaketak kanpoko gako-eremuei ez diela eragiten zehazten du.

### Eguneratze teilakatua

Kanpoko gakoen eremu guztiak eguneratzen ditu, dagokion lehen mailako gakoaren balioa aldatu bada (eguneratze teilakatuta).

### Ezarri null

Dagokion lehen mailako gakoa aldatu bada, erabili aukera hau "IS NULL" balioa ezartzeko kanpoko gako-eremu guztiei. IS NULL adierazpenak eremua hutsik dagoela esan nahi du.

### Ezarri lehenetsia

Dagokion lehen mailako gakoa aldatu bada, erabili aukera hau kanpoko gako-eremu guztiei balio lehenetsia ezartzeko. Dagokion taula sortzean, kanpoko gako-eremuen balio lehenetsia eremu-propietateak esleitzean definituko da.

## Ezabatzeko aukerak

Hemen lehen mailako gako-eremu bat ezabatzean eragina izango duten aukerak hauta ditzakezu.

### Ekintzarik ez

Aukera honek zehazten du lehen mailako gako bat ezabatzeak ez duela eraginik izango kanpoko gako-eremuetan.

### Ezabatze teilakatua

Aukera honek adierazten du kanpoko gako-eremu denak ezabatuko direla dagokion lehen mailako gako-eremua ezabatzen bada.

Lehen mailako gako-eremu bat Ezabatze teilakatua aukeraren bidez ezabatzen bada, kanpoko gakotzat gako hori duten beste tauletako erregistro guztiak ere ezabatuko dira. Kontu handiz erabili aukera hau, datu-baseko zati handia ezabatu baitaiteke!

### Ezarri null

Dagokion lehen mailako gakoa ezabatzen bada, "IS NULL" balioa esleituko zaie kanpoko gako-eremu guztiei.

### Ezarri lehenetsia

Dagokion lehen mailako gakoa ezabatzen bada, balio lehenetsia ezarriko zaie kanpoko gako-eremu guztiei.